ΓΡΑΠΤΗ ΕΡΩΤΗΣΗ E-3308/02

υποβολή: Bernd Lange (PSE) προς την Επιτροπή

(21 Νοεμβρίου 2002)

Θέμα: Ομιλία του Επιτρόπου Bolkestein (Speech/02/543)

Ο κ. Bolkestein εξεφώνησε ομιλία στις 7.11.02 στο Λονδίνο με θέμα: Nuclear energy needed more than ever.

1. Γνωρίζει η Επιτροπή το περιεχόμενο αυτής της ομιλίας·

2. Εκπροσωπεί ο κ. Bolkestein σε αυτή την ομιλία τη θέση της Επιτροπής· Εάν η θέση που εξεφράσθη στην ομιλία δεν συμπίπτει με αυτή της Επιτροπής, πώς θα εγγυηθεί η Επιτροπή ότι παρόμοιες εντυπώσεις δεν θα δημιουργηθούν πλέον στο μέλλον·

3. Ποια είναι η σχέση μεταξύ της άποψης για την ιδιωτικοποίηση της παροχής ύδατος στην εν λόγω ομιλία προς την απάντηση της Επιτροπής στην γραπτή ερώτηση της συναδέλφου Oomen-Ruijten (Ε-2938/00(1)) της 19ης Σεπτεμβρίου 2000, στην οποία η Επιτροπή αποκλείει ρητά την ιδιωτικοποίηση του τομέα παροχής ύδατος σε ευρωπαϊκό επίπεδο·

4. Ο κ. Bolkestein τοποθετεί τις αποφάσεις της Επιτροπής στις 6.11.2002 για την πυρηνική ασφάλεια και το χειρισμό ραδιενεργών αποβλήτων στο πλαίσιο της ολοκλήρωσης της πυρηνικής ενέργειας. Αποσκοπείται με τις αποφάσεις της 6.11.2002 η περαιτέρω ανάπτυξη της πυρηνικής ενέργειας· Με ποια αιτιολογία τηρεί η Επιτροπή την εν λόγω στάση·

(1) ΕΕ C 136 E της 8.5.2001, σελ. 136.

Κοινή απάντησητου κ. Bolkestein εξ ονόματος της Επιτροπήςστις γραπτές ερωτήσεις E-3308/02 και E-3316/02

(4 Φεβρουαρίου 2003)

Ως μέλος της Επιτροπής, αρμόδιος για την εσωτερική αγορά, ο Επίτροπος Bolkestein έχει κάθε δικαίωμα συμμετοχής σε συζητήσεις γενικώς για το μέλλον της ευρωπαϊκής οικονομίας συμπεριλαμβανομένων των τελευταίων τάσεων στους τομείς κοινής ωφέλειας. Το Ινστιτούτο Οικονομικών Υποθέσεων (ΙΟΥ) με έδρα το Λονδίνο, προσκάλεσε τον Επίτροπο Bolkestein να εκφράσει τις απόψεις του για τα εν λόγω θέματα σε ομιλία στις 7 Νοεμβρίου 2002.

Ο Επίτροπος μίλησε, μεταξύ άλλων, για την ασφάλεια του ενεργειακού εφοδιασμού που αποτελεί το θέμα της Πράσινης Βίβλου της Επιτροπής(1) Προς μία ευρωπαϊκή στρατηγική για την ασφάλεια του ενεργειακού εφοδιασμού. Η Πράσινη Βίβλος επικεντρώθηκε στη διαρθρωτική αδυναμία της Ένωσης σχετικά με τον ενεργειακό εφοδιασμό και έθεσε θέματα προς συζήτηση. Ο Επίτροπος Bolkestein επισήμανε αρκετές τάσεις που έχουν ήδη αναφερθεί στην Πράσινη Βίβλο, όπως την αύξηση της ενεργειακής εξάρτησης από πενήντα τοις εκατό που είναι τώρα, σε εβδομήντα τοις εκατό το 2030 αν δεν ληφθούν μέτρα. Στην ομιλία του στο ΙΟΥ ο Επίτροπος αναφέρθηκε επίσης στις ανανεώσιμες πηγές ενέργειας που εξακολουθούν να καλύπτουν μικρό μόνο μέρος των ενεργειακών αναγκών της Ένωσης.

Η Πράσινη Βίβλος άνοιξε συζήτηση για την προσέγγιση της Ένωσης όσον αφορά τον ενεργειακό εφοδιασμό. Στην ομιλία του Επιτρόπου Bolkestein επισημάνθηκαν διάφορα στοιχεία που σχετίζονται με τη συζήτηση για την πυρηνική ενέργεια, όπως οι αμελητέες εκπομπές αερίων θερμοκηπίου που παράγει η πυρηνική ενέργεια, καθώς επίσης και ορισμένα προβλήματα που πρέπει να επιλυθούν.

Βάσει της συζήτησης που έγινε στο πλαίσιο της Πράσινης Βίβλου, στην εκπόνηση της οποίας το Κοινοβούλιο έλαβε ενεργό και εποικοδομητικό μέρος, η Επιτροπή πρότεινε σειρά μέτρων για τη βελτίωση της ασφάλειας του ενεργειακού εφοδιασμού στην Ένωση λαμβάνονταςπόψη τις περιβαλλοντικές πτυχές. Οι προτάσεις αυτές περιλαμβάνουν μέτρα για την προώθηση της χρήσης ανανεώσιμων πηγών στην ηλεκτρική ενέργεια (η οδηγία για ανανεώσιμη ηλεκτρική ενέργεια εγκρίθηκε το 2001)(2), την αύξηση του μεριδίου των βιοκαυσίμων στον τομέα των μεταφορών, την προαγωγή της συμπαραγωγής ηλεκτρισμού και θερμότητας και τη βελτίωση της ενεργειακής απόδοσης των κτιρίων (η οδηγία για την ενεργειακή απόδοση των κτιρίων εγκρίθηκε το Νοέμβριο 2002)(3), καθώς και για το προτεινόμενο πρόγραμμα Έξυπνη Ενέργεια για την Ευρώπη.

Επιπλέον, η Επιτροπή ενέκρινε στις 6 Νοεμβρίου 2002 ένα πακέτο μέτρων, το οποίο βασίζεται στη συνθήκη Ευρατόμ, με σκοπό τη δημιουργία μιας εκτενούς κοινοτικής προσέγγισης σε θέματα πυρηνικής ασφάλειας και ασφάλειας εφοδιασμού συμπεριλαμβανομένων πιθανών μέσων για αυξημένα δάνεια Ευρατόμ. Οι προτάσεις αυτές καλύπτουν την ασφάλεια πυρηνικών εγκαταστάσεων κατά τη διάρκεια της λειτουργίας και του παροπλισμού, τη διαχείριση ραδιενεργών αποβλήτων και το εμπόριο πυρηνικώνλικών με τη Ρωσία. Την ίδια ημέρα, η Επιτροπή ενέκρινε επίσης δύο προτάσεις στον τομέα των δανείων Ευρατόμ προκειμένου να αυξήσει το όριο δανεισμού και να διασφαλίσει τη συνεχή διαθεσιμότητα των εν λόγω δανείων ιδίως για πυρηνική ασφάλεια και σχέδια παροπλισμού στιςποψήφιες και τρίτες χώρες.

Ο Επίτροπος Bolkestein εξέφρασε την άποψη του γενικά για τους τομείς κοινής ωφέλειας εκ των οποίων ο τομέας ύδρευσης αποτελεί μέρος. Επισήμανε διάφορα μέσα που διατίθενται για την εδραίωση μιας σωστής σχέσης μεταξύ της τιμής, της ποιότητας και του επιπέδου των παρεχομένωνπηρεσιών. Στο πλαίσιο αυτό, αναφέρθηκε σ'ένα πρόσφατο έγγραφο της βρετανικής κυβέρνησης για τη μελλοντική της πολιτική τωνδάτων Directing the Flow.

Στην ομιλία του ο Επίτροπος Bolkestein περιορίστηκε στη σκιαγράφηση τελευταίων εξελίξεων στον τομέα της ύδρευσης σε διάφορα κράτη μέλη, συμπεριλαμβανομένου του ρόλου των ιδιωτικών φορέων.

(1) COM(2000)769 τελικό.

(2) Οδηγία 2001/77/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας, ΕΕ L 283 της 27.10.2001.

(3) COM(2001)226 τελικό.